**Peter Wolf** (fødd 7. mars 1946 som **Peter W. Blankfield**) er ein amerikansk rhythm and blues, soul og rock and roll-musikar, mest kjend som solovokalist for the J. Geils Band frå 1967 til 1983; og for ein suksessrik solokarriere med kollegaen Will Jennings.

Liv og karriere
---------------

Wolf vart fødd i Bronx i New York. Han planla ein karriere som artist, men fekk ein jobb seint i 1960-åra som radiopratar på ein FM-radiostasjon i Boston, WBCN, og byrja interessa for blues og rhythm and blues. Han såg så the J. Geils Blues Band på ein konsert og vart raskt med i bandet i 1967. Han var vokalist og frontmann, og fungerte ofte som ein slags manager. Han og klaverspelaren Seth Justman skreiv dei fleste songane. Peter Wolf slutta i bandet i 1983.

Peter Wolf med the J. Geils Band i Candlestick Park i San Francisco i California.
Wolf vart så soloartist dei neste 15 åra, men kom attende til the J. Geils Band i 1999 for fleire konsertar.

Denf ørste soloplata til Wolf var *Lights Out* (1984) produsert av Michael Jonzun frå Jonzun Crew og med Adrian Belew på gitar. Singelen «Lights Out» nådde 12. plassen på den amerikanske singellista same året. Han spelte òg duettar med mange artistar som Aretha Franklin, Little Milton, John Lee Hooker, Don Covay og Wilson Pickett.

I 1987 gav Wolf ut det neste soloalbumet, *Come As You Are*, der tittelsporet nådde 15. plassen på den amerikanske singellista. Seinare vart singelen «Can't Get Started» òg ein stor hit. Han heldt fram å gje ut soloalbum før han vart med the J. Geils Band ei kort stund. *Long Line* frå 1996 vart produsert saman med Johnny A. og Stu Kimball. Dei to neste soloalbuma hans, *Fool's Parade* og *Sleepless* (sistnemnte med gjesteartistane Mick Jagger og Keith Richards), fekk begge god kritikk. *Sleepless* (2002) vart av Rolling Stone kåra til eit av dei 500 beste albuma gjennom tidene.

Wolf turnerte i 2008 med Kid Rock og Rev. Run på *Rock 'n' Roll Revival*-turneen.

The J. Geils Band kom saman att for ei rekkje konsertar i 2009.

Den 14. august 2010 spelte the J. Geils Band saman med Aerosmith for ein konsert i Boston.

Albumet *Midnight Souvenirs* frå 2010 vann prisen årets album ved Boston Music Awards.

### Personleg liv

Wolf var gift med skodespelarinna Faye Dunaway frå 1974 til 1979.

Diskografi
----------

* *Lights Out* (1984) No. 24 US
* *Come As You Are* (1987) No. 53 US
* *Up to No Good* (1990) No. 111 US
* *Long Line* (1996)
* *Fool's Parade* (1998)
* *Sleepless* (2002)
* *Midnight Souvenirs* (2010) No. 45 US

### Singlar

| År | Song | US Hot 100 | US MSR | US Dance | Album |
| --- | --- | --- | --- | --- | --- |
| 1984 | «Lights Out» | 12 | - | 11 | *Lights Out* |
| 1984 | «I Need You Tonight» | 36 | 22 | - |
| 1984 | «Crazy» | - | 26 | - |
| 1985 | «Oo-Ee-Diddley-Bop!» | 61 | - |  |
| 1987 | «Come as You Are» | 15 | 1 | 49 | *Come as You Are* |
| 1987 | «Can't Get Started» | 75 | 16 | - |
| 1990 | «99 Worlds» | 77 | 9 | - | *Up to No Good* |
| 1996 | «Long Line» | - | 21 | - | *Long Line* |
| 1998 | «Turnin' Pages» | - | 22 | - | *Fool's Parade* |

Kjelder
-------

* *Denne artikkelen bygger på «Peter Wolf» frå Wikipedia på engelsk, den 24. august 2014.*

1. ↑  Skelly, Richard; Jurek, Thom. «Biography: Peter Wolf». AMG. Henta mai 20, 2010.
2. ↑  Gottlieb, Jed (desember 7, 2010), «Peter Wolf, Amanda Palmer lead BMA winners», *Boston Herald*, arkivert frå originalen 4. oktober 2012, henta 24. august 2014 .
3. ↑  Perry, Jonathan (desember 6, 2010), «Uke in hand, Palmer tops Music Awards», *Boston Globe* .

Bakgrunnsstoff
--------------

* Nettstad
* Peter Wolf ved The Internet Movie Database (IMDb)

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* BNF
* BNF (data)
* ICCU
* BNE
* MusicBrainz (artist)

 |